Υπουργείο Οικονομίας και Οικονομικών
Γενική Γραμματεία Πληροφοριακών Συστημάτων 
Τηλεφωνικό Κέντρο Γ.Γ.Π.Σ - 210 4802000 
Τ αχ. Δ/νση ΓΓΠΣ: Χανδρή 1 & Θεσσαλονίκης, Τ.Κ.18346, Αθήνα
Email: info@gsis.gr
Αθήνα ,2Απριλίου 2009

Ο Δ Η Γ Ι Ε Σ σε σχέση με τη χρήση του TAXISNET

1. Χρήση των υπηρεσιών TAXISnet 
Οι Ηλεκτρονικές υπηρεσίες που παρέχονται από την Γενική Γραμματεία Πληροφορικών Συστημάτων μέσω του συστήματος TAXISNET απευθύνονται: 
 Σε όλους τους πολίτες και επιχειρήσεις προκειμένου να υποβάλουν εμπρόθεσμες αρχικές περιοδικές και εκκαθαριστικές δηλώσεις ΦΠΑ. 
 Σε όλους τους πολίτες και επιχειρήσεις προκειμένου να υποβάλουν εμπρόθεσμους αρχικούς τριμηνιαίους ανακεφαλαιωτικούς πίνακες ενδοκοινοτικών αποκτήσεων/παραδόσεων (VIES). 
 Σε όλους τους πολίτες και επιχειρήσεις που επιθυμούν να αποκτήσουν κωδικούς πρόσβασης για τις λοιπές Ηλεκτρονικές Υπηρεσίες της Γ.Γ.Π.Σ. που αφορούν την υποβολή δηλώσεων φορολογίας εισοδήματος, οριστικών δηλώσεων Φ.Μ.Υ., Συγκεντρωτικών Καταστάσεων Κ.Β.Σ. κ.λπ. 
2. Διαδικασία Εγγραφής 
Κάθε ενδιαφερόμενος φορολογούμενος (ή ο λογιστής του) θα πρέπει να συμπληρώσει την ηλεκτρονική αίτηση εγγραφής η οποία είναι προσπελάσιμη μέσω Internet στη διεύθυνση : http://www.taxisnet.gr 
Η διαδικασία πιστοποίησης διαρκεί από 3 έως 5 εργάσιμες ημέρες. Τα στοιχεία που έχουν υποβληθεί ελέγχονται και, εφόσον πιστοποιηθεί η ορθότητά τους, εκδίδεται ένας κωδικός χρήστη (user name) και μια συνθηματική λέξη (password) τα οποία και αποστέλλονται στο νέο χρήστη στην ηλεκτρονική διεύθυνση (e-mail) που συμπληρώθηκε στην αίτηση. 
3. Διαδικασία Πληρωμής Φ.Π.Α. 
Εάν η καταληκτική ημέρα είναι αργία, τότε αυτή μετατίθεται στην επομένη εργάσιμη ημέρα. Επίσης ισχύουν τα παρακάτω : 
 Όταν το ποσό της εντολής πληρωμής είναι μικρότερο του οφειλομένου, η δήλωση απορρίπτεται και το ποσό επιστρέφεται μέσω του τραπεζικού συστήματος στο λογαριασμό του υποκειμένου. 
 Όταν το ποσό της εντολής πληρωμής υπερβαίνει το οφειλόμενο, η δήλωση γίνεται δεκτή και επιστρέφεται το επιπλέον ποσό μέσω του τραπεζικού συστήματος στο λογαριασμό του υποκειμένου. 
 Όταν για τη δήλωση που έχει υποβληθεί μέσω TAXISnet δεν υπάρχει αντίστοιχη πληρωμή, τότε η δήλωση απορρίπτεται. 
Διαχειριστική Ομάδα TAXISNET



