Χρηματιστήριο Αξιών Αθηνών Α.Ε.
Σοφοκλέους 10, 105 59 Αθήνα
Ελλάδα
Τηλ: 210 32.11.301
Fax: 210 32.13.938

Αθήνα, 19 Μαρτίου 2009


Προς κάθε ενδιαφερόμενο
Σημαντικές μειώσεις κόστους για τα μέλη του Χ.Α.
Δωρεάν η διαπραγμάτευση και η εκκαθάριση συναλλαγών στα 
δικαιώματα μετοχών (Stock Options)

Το Διοικητικό Συμβούλιο του Χρηματιστηρίου Αθηνών, ευαισθητοποιημένο από την εξελισσόμενη παγκόσμια οικονομική κρίση μειώνει το κόστος χρήσης των παρεχόμενων προς τα Μέλη του υποδομών. Οι αλλαγές βασίζονται σε τρεις άξονες:

την άμεση ελάφρυνση των πάγιων χρεώσεων των Μελών 
την επαύξηση των δωρεάν υποδομών ώστε να μειωθούν οι αρνητικές επιπτώσεις από την μείωση της συναλλακτικής δραστηριότητας 
Παροχή κινήτρων για να αναπτύξουν περαιτέρω τις εργασίες τους 

Πιο συγκεκριμένα αποφασίστηκε: 

η μέση μείωση κατά 31% της ετήσιας συνδρομής των Μελών της Αγοράς Αξιών. 
η μέση μείωση κατά 11% της ετήσιας συνδρομής των Μελών της Αγοράς Παραγώγων. 
η δωρεάν προσφορά της υπηρεσίας ODL προς όλα τα Μέλη της Αγοράς Αξιών για το έτος 2009. 

Επιπλέον στο πλαίσιο της ευρύτερης προσπάθειας για την ανάπτυξη της Αγοράς Παραγώγων, υιοθετούνται μηδενικές προμήθειες για τη διαπραγμάτευση και την εκκαθάριση των συναλλαγών που αφορούν στα Δικαιώματα επί Μετοχών (Stock Options), για διάστημα 6 μηνών (ισχύς από 1/4/09)

Μετά τιμής,


O Διευθύνων Σύμβουλος




